b'\n_START_ARTICLE_\nDobilas Kirvelis\n_START_SECTION_\nBiografija\n_START_PARAGRAPH_\nMok\xc4\x97si U\xc5\xbepali\xc5\xb3, Linkuvos, \xc5\xbdeimelio mokyklose, 1957\xc2\xa0m. baig\xc4\x97 Kupi\xc5\xa1kio vidurin\xc4\x99 mokykl\xc4\x85. 1957\xe2\x80\x931962\xc2\xa0m. Kauno politechnikos instituto Elektrotechnikos fakultete studijavo elektronikos ir skai\xc4\x8diavimo ma\xc5\xa1in\xc5\xb3 specialyb\xc4\x99._NEWLINE_1962\xe2\x80\x931964\xc2\xa0m. Vilniaus universiteto Gamtos moksl\xc5\xb3 fakulteto (VU GMF) asistentas. 1964\xe2\x80\x931967\xc2\xa0m. mok\xc4\x97si aspirant\xc5\xabroje Maskvoje, SSRS MA valdymo problem\xc5\xb3 institute. 1969\xe2\x80\x931990\xc2\xa0m. VU GMF \xc4\xafk\xc5\xabr\xc4\x97 ir vadovavo biofizikos-neurokibernetikos mokslini\xc5\xb3 tyrim\xc5\xb3 laboratorijai. 1975\xc2\xa0m. gamtos moksl\xc5\xb3 kandidatas.  Nuo 1975\xc2\xa0m. VU Biochemijos ir biofizikos katedros docentas. 1989\xe2\x80\x931994\xc2\xa0m. VU GMF dekanas._NEWLINE_1993\xe2\x80\x931996\xc2\xa0m. Lietuvos radijo ir televizijos valdybos narys, pirmininko pavaduotojas.  2012\xe2\x80\x932013\xc2\xa0m. VU GMF Neurobiologijos ir biofizikos katedros profesorius. Nuo 2013\xc2\xa0m. Kazimiero Simonavi\xc4\x8diaus universiteto senato narys.\n_START_SECTION_\nPolitin\xc4\x97 veikla\n_START_PARAGRAPH_\n1989\xc2\xa0m. Lietuvos socialdemokrat\xc5\xb3 partijos atk\xc5\xabrimo iniciatyvin\xc4\x97s grup\xc4\x97s narys, programos rengimo komisijos narys. 1989\xe2\x80\x931991\xc2\xa0m. ir nuo 1999\xc2\xa0m. LSDP tarybos narys. 1990\xe2\x80\x931995\xc2\xa0m. Vilniaus miesto savivaldyb\xc4\x97s tarybos deputatas. 2004\xc2\xa0m. liepos-lapkri\xc4\x8dio m\xc4\x97n. LR Seimo narys.'